મોબાઇલ એપ્સમાં કમ્યુનિકેશન દ્વિમાર્ગી થવું જોઈએ. આવા એકમાર્ગીય કમ્યુનિકેશનથી ખેડૂતોનાં મૂલ્યવાન સૂચનોથી યુનિવર્સિટી વંચિત રહી જાય છે અને સક્ષમ માધ્યમ હોવા છતાં ખેડૂતની સમસ્યા વણઉકેલાયેલી રહી જાય છે. એ તે કેવું વિચિત્ર કે આણંદ કૃષિ યુનિવર્સિટીની વેબસાઇટ પર ‘ખેડૂતમિત્રો માટે’ નામે અલાયદી કૉલમ મૂકવામાં આવી છે. તેમાં ‘પ્રશ્નો અમોને મોકલો’ વિભાગમાં ખેડૂત યુનિવર્સિટીને પ્રશ્નો મોકલી શકે તેવી વ્યવસ્થા કરવામાં આવી છે. ઘણાં ખેડૂતો પાસે મોબાઇલ છે, પરંતુ ખેડૂતો લેપટોપ કે કમ્પ્યૂટરનો ઉપયોગ કરતા હોય એવું આપણા સાંભળવામાં આવ્યું નથી. હા, ઘણાબધા ખેડૂતો એન્ડ્રોઇડ ફોન રાખતા થયા છે. તો ‘પ્રશ્નો અમોને કહો’ એવો વિભાગ મોબાઇલ એપ્સમાં હોવો જોઈએ.